el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el es en en el en el el el en el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Κληθείς να απαντήσει αν βρήκε κάτι το αρνητικό και στο ποδόσφαιρό μας, απάντησε: «Κάτι αρνητικό; Δεν έχω κάτι αρνητικό να πω έως τώρα… Βρήκα σεβασμό απέναντι μου, ευγένεια, οι συνθήκες είναι καλές, οι εγκαταστάσεις ικανοποιητικές. Δεν παίξαμε με κόσμο και ατμόσφαιρα για να έχω πιο ολοκληρωμένη εικόνα. Υπάρχει ανταγωνισμός και αισθάνομαι πως είμαι σε ένα πολύ καλό περιβάλλον. Αν προκύψει κάτι αρνητικό στην πορεία θα το καταθέσω, δεν θα έχω κανένα πρόβλημα με αυτό».
Σε ερώτηση πολύ θα κατέτασσε τον Ολυμπιακό Λευκωσίας στην Ελλάδα, είπε: «Σίγουρα πιο κάτω από Ολυμπιακό, ΠΑΟΚ, ΑΕΚ και Άρη. Θα κατέτασσα τον Ολυμπιακό Λευκωσίας γύρω-γύρω από τον Παναθηναϊκό, τον Ατρόμητο και τον Αστέρα Τρίπολης, δηλαδή στο δεύτερο γκρουπ, κάπου στη μέση».
Για τον εύκολο τρόπο με τον οποίο η Ομόνοια απέσπασε ισοπαλία απέναντι στον ΠΑΟΚ μέσα στην Τούμπα, απάντησε πως σε τέτοια παιχνίδια δεν υπάρχει μέτρο σύγκρισης. «Σε ένα παιχνίδι όλα μπορεί να συμβούν. Τα οικονομικά μεγέθη των μεγάλων ομάδων στο πρωτάθλημα είναι πολύ μεγάλα, όμως μπορούν να κτυπηθούν από μεγάλες ομάδες της Κύπρου», είπε και πρόσθεσε πως υπάρχουν πολύ παίκτες που δεν έκαναν στην Ελλάδα και στην Κύπρο είναι εξαιρετικοί.
Για τον τρόπο που εργάζεται και σκέφτεται, είπε: «Αυτό που είναι σημαντικό είναι να ξυπνάμε καθημερινά και να βάζουμε στόχους. Άμα υπάρχει καλό κλίμα, να έχουμε όνειρα και φιλοδοξίες, είναι απαραίτητο αυτό και μόνο ένας δρόμος υπάρχει. Εξέλιξη και στόχοι καθημερινοί. Δεν είμαστε μόνοι μας, ούτε πιο έξυπνοι είμαστε. Είναι θέμα δουλειάς και να μελετούμε πως μπορούμε να πετύχουμε στόχους. Ο κάθε άνθρωπος έχει τρόπο του. Σεβασμός απέναντι σε οποιοδήποτε αντίπαλο, αλλά πρώτα πρέπει να σεβόμαστε αυτό που εμείς είμαστε και κάθε ματς να είμαστε ο εαυτός μας και όχι αυτό που μας καθορίζει ο αντίπαλος. Αν χάσουμε να το δεχτούμε, να δώσουμε συγχαρητήρια. Δεν βλέπουμε αφ’ υψηλού μια πιο αδύναμη ομάδα και δεν φοβόμαστε μία πιο μεγάλη. Πάντα πρέπει να είμαστε ο εαυτός μας. Σκληρή δουλειά και να αναγνωρίζουμε τις δυνατότητές μας».
Για τον Στέλιο Ανδρέου που προέρχεται από τις Ακαδημίες του Ολυμπιακού και την εμπιστοσύνη που του δείχνει να τον βάζει ως βασικό: «Καμιά φορά στη λήψη απόφασης ποιοι θα παίξουν παίζουν ρόλο πολλοί παράγοντες. Έχω μάθει ότι, όταν πιστεύω κάτι, κυριαρχεί στη λήψη της απόφασής μου. Αν βλέπω ότι ένας παίκτης μπορεί να αντεπεξέλθει κι έχει την ικανότητα να υποστηρίξει δεν έχει σημασία αν είναι 18 χρόνων».
Για τον Σαμπίνια που είχε πέρυσι εξαιρετικά στατιστικά και κάνει πολύ καλή σεζόν και φέτος, είπε: «Δεν μου αρέσει να τοποθετούμαι ξεχωριστά για παίκτες, αλλά αυτός ναι, είναι εξαιρετικός. Είναι όλο το πακέτο που έχει. Μέταλλο, χαρακτήρας, αθλητής, προσόντα, είναι πολύ υψηλού επιπέδου παίκτης και ισχύει ότι μπορεί να παίξει σε ψηλό επίπεδο και στην Ελλάδα».
Για την κατάσταση του Κα, ο οποίος όπως είπε ψες ο Πετράκης επέστρεψε με περιττά κιλά στην Κύπρο μετά από τις διακοπές, είπε: «Κι αυτός είναι υψηλού επιπέδου παίκτης, έπρεπε να κάνουμε υπομονή. Ισχύει αυτό με το βάρος του αλλά λύθηκε το πρόβλημα. Τραυματίστηκε λίγο και αντικαταστάθηκε χθες, όσο έπαιξε ήταν σε πολύ καλή κατάσταση. Είναι υψηλού επιπέδου παίκτης, αλλά η ετοιμότητα είναι αυτό που παίζει ρόλο».
«Κάθε παιχνίδι στοχεύουμε να είμαστε καλύτεροι, να αποκτήσουμε σταθερότητα και να μην κάνουμε πισωγύρισμα. Να προσπαθήσουμε να κρατηθούμε σε ένα καλό επίπεδο», κατέληξε σχετικά με τη συνέχεια.